
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α3β/οικ. 2955 

Οργανισμός του Γενικού Νοσοκομείου Ληξουρίου Κεφαλληνίας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 10 του Ν. 1397/83 
«Εθνικό Σύστημα Υγείας» (ΦΕΚ 143/Α’/83). 

2. Τις διατάξεις του Π.Δ. 87/86 «Ενιαίο πλαίσιο οργάνωσης των Νοσο¬ 
κομείων» (ΦΕΚ 32/Α'/86). 

3. Την 2/14.12.88 απόφαση του Δ.Σ. του Γενικού Νοσοκομείου Ληξου¬ 
ρίου, αποφασίζουμε: 

Το Γενικό Νοσοκομείο Ληξουρίου, που ιδρύθηκε με το Π.Δ. 333/87 
«Ίδρυση Γενικού Νοσοκομείου με έδρα το Ληξούρι Κεφαλληνίας» (ΦΕΚ 
153/Α’/87) και αποτελεί νομικό πρόσωπο δημοσίου δικαίου, που υπάγε¬ 
ται στις διατάξεις του Ν.Δ, 2592/53 «περί οργανώσεως της Ιατρικής Αντι- 
λήψεως» (ΦΕΚ 254/Α'/53), όπως τροποποιήθηκαν και συμπληρώθηκαν 
μεταγενέστερα και στις διατάξεις του Ν. 1397/83 «Εθνικό Σύστημα 
Υγείας» (ΦΕΚ 143/Α'/83), οργανώνεται σύμφωνα με τις διατάξεις της 
απόφασης αυτής. 

Άρθρο 2 

Επωνυμία - Έδρα - Σφραγίδα 

1. Το νοσοκομείο αυτό ορίζεται ως Νομαρχιακό Γενικό Νοσοκομείο και 
φέρει την επωνυμία ΝΟΜΑΡΧΙΑΚΟ ΓΕΝΙΚΟ ΝΟΣΟΚΟΜΕΙΟ ΛΗΞΟΥ¬ 
ΡΙΟΥ «ΜΑΝΤΖΑΒΙΝΑΤΕΙΟ». 

2. Έδρα της Κεντρικής υπηρεσίας του νοσοκομείου είναι η πόλη του Λη¬ 
ξουρίου Κεφαλληνίας. 

3. Το Νοσοκομείο έχει σφραγίδα στρογγυλή στην οποία αναγράφονται σε 
επάλληλους κύκλους «ΕΛΛΗΝΙΚΗ ΔΗΜΟΚΡΑΤΙΑ - ΥΠΟΥΡΓΕΙΟ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - ΝΟΜΑΡ¬ 
ΧΙΑΚΟ ΓΕΝΙΚΟ ΝΟΣΟΚΟΜΕΙΟ ΛΗΞΟΥΡΙΟΥ «ΜΑΝΤΖΑΒΙΝΑΤΕΙΟ» 
και στη μέση το Εθνόσημο. 

Άρθρο 3 

Σκοπός 1 

α) Η παροχή στο πλαίσιο και την έκταση της διάρθρωσης της Ιατρικής 
του Υπηρεσίας, πρωτοβάθμιας και δευτεροβάθμιας περίθαλψης, ισότιμα 
για κάθε πολίτη ανεξάρτητα από την οικονομική, κοινωνική και επαγγελ¬ 
ματική του κατάσταση, σύμφωνα με τους κανόνες του Εθνικού Συστήματος 
Υγείας. 

β) Η ανάπτυξη και προαγωγή της ιατρικής έρευνας, και 

γ) Η εφαρμογή προγραμμάτων ειδίκευσης, συνεχούς εκπαίδευσης για¬ 
τρών καθώς και εκπαίδευσης και επιμόρφωσης λειτουργών άλλων κλάδων 
υγείας. 


Άρθρο 4 
Έσοδα 

Τα έσοδα του νοσοκομείου είναι: 

α) Οι επιχορηγήσεις από τον κρατικό τακτικό προϋπολογισμό και από 
τον προϋπολογισμό δημοσίων επενδύσεων. 

β) Οι εισπράξεις από νοσήλια, εξέταστρα και λοιπές αμοιβές για παροχή 
υπηρεσιών. 

γ) Οι πρόσοδοι από την ίδια αυτού περιουσία. 

δ) Τα έσοδα από δωρεές, κληροδοτήματα, εκποιήσεις κ.λπ. 

Άρθρο 5 

Δύναμη κρεβατιών 

Η συνολική δύναμη του νοσοκομείου ορίζεται σε πενήντα (50) κρεβάτια. 
Άρθρο 6 

Διάκριση Υπηρεσιών 

1. Το νοσοκομείο απαρτίζεται από τις υπηρεσίες: 
α) Ιατρική 

β) Νοσηλευτική 
γ) Διοικητική 

2. Κάθε υπηρεσία έχει τη δική της ξεχωριστή συγκρότηση και ιεραρχική 
διάρθρωση. Οι τρεις υπηρεσίες είναι μεταξύ τους ισότιμες και υπάγονται ιε¬ 
ραρχικά στον Πρόεδρο του Δ.Σ. του νοσοκομείου. 

3. Το προσωπικό που τοποθετείται και υπηρετεί σε άλλη υπηρεσία απ’ 
αυτή που υπάγεται κατά κλάδο και κατηγορία, σύμφωνα με τις διατάξεις 
της απόφασης αυτής, υπάγεται ιεραρχικά στην υπηρεσία που υπηρετεί. 

Άρθρο 7 

Διάρθρωση Ιατρικής Υπηρεσίας 

1. Η Ιατρική Υπηρεσία του νοσοκομείου διαρθρώνεται: 
α) Στους Τομείς: 

αΐ. Παθολογικό, με δύναμη τριάντα πέντε (35) κρεβάτια. 
α2. Χειρουργικό, με δύναμη δεκαπέντε (15) κρεβάτια. 
α3. Εργαστηριακό. 

β) Στο διατομεακό τμήμα Επειγόντων περιστατικών. 

2. Κάθε τομέας διαρθρώνεται σε τμήματα και μονάδες ως εξής: 

Α - ΠΑΘΟΛΟΓΙΚΟΣ ΤΟΜΕΑΣ 

α) Τμήματα: 

αΐ. Δύο (2) Παθολογικά. 
α2. Ένα (1) Παιδιατρικό, 
β) Μονάδες: 

Εντατικής θεραπείας. 

Β' ΧΕΙΡΟΥΡΓΙΚΟΣ ΤΟΜΕΑΣ 
α) Τμήματα: 

αΐ. Ένα (1) Χειρουργικό 

α2. Ένα (1) Μαιευτικό - Γυναικολογικό 

Γ' ΕΡΓΑΣΤΗΡΙΑΚΟΣ ΤΟΜΕΑΣ 
Τμήματα: 

α. Ένα (1) Μικροβιολογικό - Βιοχημικό 
β. Ένα (1) Ακτινοδιαγνωστικό 
γ. Ένα (1) Φαρμακευτικό 

3. Στους τομείς λειτουργούν τακτικά εξωτερικά ιατρεία αντίστοιχων ειδι¬ 
κοτήτων με τις ειδικότητες των γιατρών που υπηρετούν στο νοσοκομείο. 

Γ 

Άρθρο 8 

Διάρθρωση Νοσηλευτικής Υπηρεσίας 

1. Η Νοσηλευτική Υπηρεσία αποτελεί διεύθυνση και διαρθρώνεται σε δύο 
(2) νοσηλευτικά τμήματα που καλύπτουν τον Παθολογικό, Χειρουργικό και 
Εργαστηριακό τομέα της Ιατρικής Υπηρεσίας του νοσοκομείου. 

2. Στο νοσοκομείο συνιστάται νοσηλ. επιτροπή που αποτελείται από: 
α) Τον Δ/ντή -ντρια της Νοσηλευτικής Υπηρεσίας, ως Πρόεδρο. 

β) Ένα (1) προϊστάμενο τμήματος, ως Αντιπρόεδρο, 
γ) Ένα (1) Διπλωματούχο τμήματος, ως Γραμματέα. 

Τα μέλη (β) και (γ) εκλέγονται για δύο χρόνια με μυστική ψηφοφορία 
από το νοσηλευτικό προσωπικό του αντίστοιχου τμήματος, που συνέρχεται 
με πρόσκληση του Δ/ντή -ντριας της Νοσηλευτικής Υπηρεσίας. 

Η Νοσηλευτική Επιτροπή γνωμοδοτεί για κάθε θέμα που αφορά την ορ¬ 
γάνωση και τη λειτουργία της Νοσηλευτικής Υπηρεσίας και ειαηγείται σχε¬ 
τικά με τον Πρόεδρό της στα αρμόδια όργανα του νοσοκομείου. 

Άρθρο 9 

Διάρθρωση Διοικητικής Υπηρεσίας 
Η Διοικητική Υπηρεσία αποτελεί διεύθυνση και διαρθρώνεται σε: 
α) Τμήματα 
β) Αυτοτελή Γραφεία 
Α - ΤΜΗΜΑΤΑ: 
α) Προσωπικού 
β) Γραμματείας 
γ) Οικονομικού 
δ) Τεχνικού 

ε) Πληροφορικής - Οργάνωσης 
στ) Βιοϊατρικής Τεχνολογίας 
Β' ΑΥΤΟΤΕΛΗ ΓΡΑΦΕΙΑ: 
α) Κίνησης Αρρώστων 
β) Διατροφής 

γ) Γραμματείας Εξωτερικών Ιατρείων 
δ) Κοινωνικής Υπηρεσίας 
ε) Επιστασίας 
στ) Ιματισμού 

Άρθρο 10 

Αρμοδιότητες Υπηρεσιών 

Οι αρμοδιότητες κάθε υπηρεσίας του Νοσοκομείου ορίζονται ως ακολού¬ 
θως: 

1. Αρμοδιότητες Ιατρικής Υπηρεσίας είναι: 

Η προώθηση και προαγωγή της υγείας, της έρευνας και της εκπαίδευ¬ 
σης, η παροχή υπηρεσιών υγείας και ο προγραμματισμός και ο έλεγχος των 
παρεχομένων υπηρεσιών. 

2. Αρμοδιότητες Φαρμακευτικού Τμήματος: 

Έχει την ευθύνη για του προγραμματισμό προμηθειών, την φύλαξη, την 
ταξινόμηση, την παρασκευή ιδιοσκευασμάτων, τον έλεγχο, την χορήγηση, 
την διανομή, την διακίνηση και διαχείριση του Φαρμακευτικού και λοιπού 
υλικού αρμοδιότητας του Ε.Ο.Φ. Ακόμη έχει την ευθύνη του επιστημονικού 
ελέγχου του συνταγολογίου, της εκτέλεσης οποιοσδήποτε συνταγής που θα 
ζητήσει το ιατρικό τμήμα, καθώς και του ελέγχου των προς εκτέλεση συ¬ 
νταγών. 

3. Αρμοδιότητες της Νοσηλευτικής Υπηρεσίας είναι: 

Η παροχή νοσηλείας στους αρρώστους, σύμφωνα με τα διδάγματα της 
νοσηλευτικής και στο πλαίσιο των κατευθύνσεων των υπευθύνων σε κάθε 
περίπτωση γιατρών, η προώθηση και προαγωγή της νοσηλευτικής και της 
εκπαίδευσης στον τομέα αυτό και ο προγραμματισμός και ο έλεγχος των 
παρεχομένων υπηρεσιών. 


4. Αρμοδιότητες της Διοικητικής Υπηρεσίας είναι: 

α) Τμήμα Προσωπικού: Φροντίζει για κάθε θέμα που έχει σχέση με την 
υπηρεσιακή κατάσταση του προσωπικού του Νοσοκομείου, καθώς και για 
την εποπτεία και έλεγχο του προσωπικού όλων των υπηρεσιών του Νοσοκο¬ 
μείου. 

β) Τμήμα Γραμματείας: Φροντίζει για κάθε θέμα που έχει σχέση με την 
οργάνωση της γραμματειακής στήριξης, σύμφωνα με τις αποφάσεις της 
Διοίκησης και των άλλων υπηρεσιών του Νοσοκομείου, την τήρηση του γε¬ 
νικού πρωτοκόλλου, τη διακίνηση της (αλληλογραφίας και την αντιμετώ¬ 
πιση κάθε προβλήματος για την διεκπεραίωση του έργου του Νοσοκομείου. 

γ) Τμήμα Οικονομικού: Η φροντίδα για τη μελέτη των οικονομικών ανα¬ 
γκών του Ιδρύματος και την εισήγηση για την έγκαιρη επεξεργασία των 
προτάσεων για την κατάρτιση του προϋπολογισμού του Ιδρύματος, την 
πραγματοποίηση των δαπανών, την εκκαθάριση των αποδοχών προσωπι¬ 
κού και λοιπών αποζημιώσεων, την προμήθεια, διαχείριση και φύλαξη των 
εφοδίων και υλικών που χρειάζονται για τη λειτουργία του Νοσοκομείου, 
την κατάρτιση του ισολογισμού και απολογισμού, την τήρηση των λογιστι¬ 
κών βιβλίων καθώς και την είσπραξη των εσόδων του Νοσοκομείου, την ευ¬ 
θύνη για τη διαφύλαξη της περιουσίας του Ιδρύματος και την τήρηση των 
Οικονομικών στατιστικών στοιχείων. 

δ) Τμήμα Τεχνικού: Η ευθύνη για τον προγραμματισμό και την εισήγηση 
της εκτέλεσης των απαραίτητων έργων ανάπτυξης, συντήρησης, ανανέω¬ 
σης και διαρκούς βελτίωσης των κτιριακών και μηχανολογικών εγκατα¬ 
στάσεων του Ιδρύματος και για την προμήθεια του απαραίτητου εξοπλι¬ 
σμού. Καταρτίζει μελέτες για την εκτέλεση έργων, επιβλέπει την εκτέλεσή 
τους και έχει τη φροντίδα για την ποιοτική και ποσοτική παραλαβή τους. Η 
ευθύνη για την ομαλή λειτουργία των ηλεκτρολογικών εγκαταστάσεων, 
των εγκαταστάσεων παροχής αερίων, των εγκαταστάσεων παροχής νάρ¬ 
κωσης στα χειρουργεία και γενικά για την ομαλή λειτουργία των τεχνολο¬ 
γικών εγκαταστάσεων. Φροντίζει για τη συντήρηση και κανονική λειτουρ¬ 
γία του επιστημονικού και τεχνολογικού εξοπλισμού, καθώς και των οχη¬ 
μάτων του Ιδρύματος. 

ε) Τμήμα Πληροφορικής - Οργάνωσης: Η ευθύνη για την οργάνωση και 
λειτουργία της μηχανογράφησης, της επεξεργασίας και τήρησης μηχανο¬ 
γραφικών στατιστικών στοιχείων, της παροχής και διακίνησης πληροφο¬ 
ριών στις υπηρεσίες του Νοσοκομείου, στο Υπουργείο Υγείας, Πρόνοιας και 
Κοινωνικών Ασφαλίσεων και στους άλλους αρμόδιους φορείς και κάθε άλλη 
συναφή εργασία. 

στ) Τμήμα Βιοϊατρικής Τεχνολογίας: Η ευθύνη και φροτνίδα της ορθολογι¬ 
κής χρήσης του ιατρικού επιστημονικού εξοπλισμού, καθώς και η οργανω¬ 
μένη τεχνική υποστήριξή του. 

ζ) Γραφείο Κίνησης Αρρώστων: Η φροντίδα για την έκδοση εισιτηρίων 
για την εισαγωγή των αρρώστων, την έκδοση των εξιτηρίων και την τή¬ 
ρηση καταλόγου αναμονής εισαγωγής. Τηρεί βιβλίο κενών κάθε φορά κρε- 
βατιών και ενημερώνει τους αρρώστους για την εισαγωγή τους σύμφωνα με 
την σειρά στον κατάλογο αναμονής. Φροντίζει για την λογιστική παρακο¬ 
λούθηση της μερίδας των νοσηλευομένων, την χρέωση δαπανών νοσηλείας 
και την έκδοση των δελτίων παροχής υπηρεσιών. Τηρεί βιβλίο ασθενών και 
παρέχει κάθε πληροφορία γι’ αυτούς. Επίσης τηρεί λεπτομερή στατιστικά 
στοιχεία της νοσηλευτικής κίνησης. Χορηγεί πιστοποιητικά στους αρρώ¬ 
στους όταν τα ζητούν, μετά από υποβολή σχετικής αίτησης. 

η) Γ ραφείο Διατροφής: Ανήκουν οι δραστηριότητες που σχετίζονται με 
την διαμόρφωση διατροφικών σχημάτων ασθενών και προσωπικού και με 
την πληροφόρηση και εκπαίδευση των νοσηλευομένων ασθενών και των 
ασθενών των εξωτερικών ιατρείων που έχουν ανάγκη από ειδική διαιτητική 
αγωγή. Στο τμήμα διατροφής εντάσσονται επίσης οι επιστημονικές, οργα¬ 
νωτικές, εκπαιδευτικές και διοικητικές δραστηριότητες όλων όσων απασχο¬ 
λούνται με τα τρόφιμα από την προμήθεια μέχρι την κατανάλωσή τους. 

θ) Γραφείο Γραμματείας Εξωτερικών Ιατρείων: Η ευθύνη και φροντίδα 
για την γραμματειακή στήριξη των τακτικών εξωτερικών ιατρείων, την 
υποδοχή και εξυπηρέτηση των προσερχομένων σ’ αυτά αρρώστων. Τηρεί τα 
αρχεία και τα βιβλία κίνησης των εξωτερικών ιατρείων. Ρυθμίζει την σειρά 
προσέλευσης των αρρώστων και προγραμματίζει την επανεξέτασή τους με 
προσυνεννόηση. Χορηγεί πιστοποιητικά στους αρρώστους όταν τα ζητούν, 
μετά από υποβολή σχετικής αίτησης. Ενημερώνει το κοινό για τις ώρες λει¬ 
τουργίας των τακτικών εξωτερικών ιατρείων και για τον τρόπο λειτουργίας 
τους. 

ι) Γραφείο Κοινωνικής Υπηρεσίας: Η ευθύνη και φροντίδα για την συ¬ 
μπαράσταση στους νοσηλευομένους στο Νοσοκομείο για κάθε κοινωνικό 
τους πρόβλημα, την αναζήτηση και διερεύνηση των αιτίων που προκαλούν 
τα προβλήματα αυτά κατά περίπτωση και γενικά φροντίζει για την αντιμε¬ 
τώπιση των κοινωνικών αυτών προβλημάτων στο πλαίσιο της γενικότερης 
Κοινωνικής Πολιτικής της Πολιτείας. 

ια) Γραφείο Επιστασίας: Φροντίζει για κάθε θέμα που έχει σχέση με την 
καθαριότητα των χώρων του Νοσοκομείου και την εποπτεία των γενικών 
εργασιών και μεταφορών. 

ιβ) Γραφείο Ιματισμού: Η φύλαξη, η διανομή, η επιδιόρθωση και η καθα¬ 
ριότητα του ιματισμού του προσωπικού του Νοσοκομείου καθώς και του 
ιματισμού για εξυπηρέτηση των νοσηλευομένων. 

5. Οι αρμοδιότητες των υπηρεσιών, όπως καθορίζονται με τις διατάξεις 
του άρθρου αυτού, ασκούνται σύμφωνα με όσα λεπτομερώς ορίζονται με τον 
εσωτερικό κανονισμό λειτουργίας του Νοσοκομείου και εφόσον δεν έχει εκ- 
δοθεί εσωτερικός κανονισμός λειτουργίας, σύμφωνα με τις αποφάσεις του 
Διοικητικού Συμβουλίου και τις γενικότερες κατευθύνσεις και υποδείξεις 
του Υπουργείου Υγείας, Πρόνοιας και Κοινωνικών Ασφαλίσεων. 

Άρθρο 11 

Στελέχωση Ιατρικής Υπηρεσίας 
Η Ιατρική Υπηρεσία στελεχώνεται: 

α) Από γιατρούς που κατέχουν θέσεις κλάδου γιατρών Ε.Σ.Υ. που συνι- 
στώνται, σύμφωνα με τις διατάξεις του άρθρου 25 του Ν. 1397/83, στον 
κλάδο γιατρών Ε.Σ.Υ. του Υπουργείου Υγείας, Πρόνοιας και Κοινωνικών 
Ασφαλίσεων και κατανέμονται στο νοσοκομείο αυτό. 

β) Από ειδικευόμενους γιατρούς, που τοποθετούνται σε θέσεις ειδικευμέ¬ 
νων γιατρών, που έχουν συσταθεί με οποιοδήποτε τρόπο μέχρι την δημο¬ 
σίευση της απόφασης αυτής ή που συνιστώνται σύμφωνα με τις διατάξεις 
που ισχύουν κάθε φορά. 

γ) Από άλλους επιστήμονες που προσφέρουν συναφείς υπηρεσίες με το 
έργο της Ιατρικής Υπηρεσίας των παρακάτω κατά κατηγορία κλάδων, σε 
καθένα από τους οποίους συνιστώνται οι αντίστοιχα οριζόμενες θέσεις: 
ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΧΗΜΙΚΩΝ - ΒΙΟΧΗΜΙΚΩΝ 
Μία (1) θέση 

ΚΛΑΔΟΣ ΠΕ ΒΙΟΛΟΓΩΝ 
Μία (1) θέση 

ΚΛΑΔΟΣ ΠΕ ΦΑΡΜΑΚΟΠΟΙΩΝ 
Μία (1) θέση 

δ) Από προσωπικό των παρακάτω κατά κατηγορία κλάδων, σε καθένα 
από τους οποίους συνιστώνται οι αντίστοιχα οριζόμενες θέσεις: 
ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΒΟΗΘΩΝ ΦΑΡΜΑΚΕΙΟΥ 
Μία (1) θέση 

Άρθρο 12 

Στελέχωση Νοσηλευτικής Υπηρεσίας 

Η Νοσηλευτική Υπηρεσία στελεχώνεται από προσωπικό των παρακάτω 
κατά κατηγορία κλάδων, σε καθένα από τους οποίους συνιστώνται οι αντί¬ 
στοιχα οριζόμενες θέσεις: 

Α. ΚΑΤΗΓΟΡΙΑ ΠΕ 
ΚΛΑΔΟΣ ΠΕ ΝΟΣΗΛΕΥΤΙΚΗΣ 
Τρεις (3) θέσεις 
Β. ΚΑΤΗΓΟΡΙΑ ΤΕ 
ΚΛΑΔΟΣ ΤΕ ΝΟΣΗΛΕΥΤΙΚΗΣ 
Δεκατρείς (13) θέσεις 

Τρεις (3) από τις θέσεις του κλάδου αυτού συμπληρώνονται κατά τον 
αριθμό, που δεν συμπληρώνονται, λόγω έλλειψης υποψηφίων, οι θέσεις του 
κλάδου ΠΕ νοσηλευτικής. 

ΚΛΑΔΟΥ ΤΕ ΕΠΙΣΚΕΠΤΩΝ - ΤΡΙΩΝ 
Δύο (2) θέσεις 

ΚΛΑΔΟΣ ΤΕ ΜΑΙΩΝ - ΤΩΝ 
Τρεις (3) θέσεις 
Γ. ΚΑΤΗΓΟΡΙΑ ΔΕ 

ΚΛΑΔΟΣ ΣΕ ΑΔΕΛΦΩΝ ΝΟΣΟΚΟΜΩΝ 
Τριάντα (30) θέσεις 

Δέκα (10) από τις θέσεις του κλάδου αυτού συμπληρώνονται κατά τον 
αριθμό που δεν συμπληρώνονται, λόγω έλλειψης υποψηφίων, οι θέσεις του 
κλάδου ΤΕ νοσηλευτικής. 

Δ. ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 
Είκοσι οκτώ (28) θέσεις 

Ο κλάδος αυτός περιλαμβάνει τις ειδικότητες: Βοηθών θαλάμου, Μετα¬ 
φορέων ασθενών και άλλες συναφείς ειδικότητες. Το χ /ϊ των θέσεων του 


κλάδου αυτού κατανέμεται στις ειδικότητες: 

Βοηθών θαλάμου: Έντεκα (11) θέσεις 
Μεταφορέων ασθενών: Τρεις (3) θέσεις 

Η κατανομή των λοιπών θέσεων στις ειδικότητες γίνεται κάθε φορά με 
την απόφαση προκήρυξης αυτών. 

Άρθρο 13 

Στελέχωση Διοικητικής Υπηρεσίας 

Η Διοικητική Υπηρεσία στελεχώνεται από προσωπικό των παρακάτω 
κατά κατηγορία κλάδων, σε καθένα από τους οποίους συνιστώνται οι (αντί¬ 
στοιχα οριζόμενες θέσεις: 

Α. ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
Δύο (2) θέσεις 

ΚΛΑΔΟΣ ΠΕ ΜΗΧΑΝΙΚΩΝ 

Μία (1) θέση Μηχανολόγου - Μηχανικού 

ΚΛΑΔΟΣ ΠΕ ΔΙΑΙΤΟΛΟΓΩΝ 

Μία (1) θέση 

Β. ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΔΙΟΙΚΗΣΗΣ ΝΟΣΟΚΟΜΕΙΩΝ 
Μία (1) θέση 

ΚΛΑΔΟΣ ΤΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 
Μία (1) θέση 

ΚΛΑΔΟΣ ΤΕ ΠΛΗΡΟΦΟΡΙΚΗΣ 
Μία (1) θέση 

ΚΛΑΔΟΣ ΤΕ ΚΟΙΝΩΝΙΚΗΣ ΕΡΓΑΣΙΑΣ 
Μία (1) θέση · 

ΚΛΑΔΟΣ ΤΕ ΙΑΤΡΙΚΩΝ ΕΡΓΑΣΤΗΡΙΩΝ (ΤΕΧΝΟΛΟΓΩΝ) 

Δύο (2) θέσεις 

ΚΛΑΔΟΣ ΤΕ ΡΑΔΙΟΛΟΓΙΑΣ - ΑΚΤΙΝΟΛΟΓΙΑΣ (ΧΕΙΡΙΣΤΩΝ ΕΜ- 
ΦΑΝΙΣΤΩΝ) 

Δύο (2) θέσεις 

ΚΛΑΔΟΣ ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ 

Μία (1) θέση Υπομηχανικού 

ΚΛΑΔΟΣ ΤΕ ΦΥΣΙΟΘΕΡΑΠΕΥΤΩΝ 

Μία (1) θέση 

Γ. ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 

Τέσσερις (4) θέσεις 

ΚΛΑΔΟΣ ΔΕ ΠΡΟΣΩΠΙΚΟΥ Η/Υ 

Μία (1) θέση 

ΚΛΑΔΟΣ ΔΕ ΔΑΚΤΥΛΟΓΡΑΦΩΝ - ΣΤΕΝΟΓΡΑΦΩΝ 
Μία (1) θέση 

ΚΛΑΔΟΣ ΔΕ ΤΗΛΕΦΩΝΗΤΩΝ 
Μία (1) θέση 

ΚΛΑΔΟΣ ΔΕ ΜΑΓΕΙΡΩΝ 
Μία (1) θέση 

ΚΛΑΔΟΣ ΔΕ ΠΑΡΑΣΚΕΥΑΣΤΩΝ 
Τρεις (3) θέσεις 

Δύο (2) από τις θέσεις του κλάδου αυτού συμπληρώνονται κατά τον 
αριθμό, που δεν συμπληρώνονται, λόγω έλλειψης υποψηφίων, οι θέσεις του 
κλάδου ΤΕ ιατρικών εργαστηρίων (τεχνολόγων). 

ΚΛΑΔΟΣ ΔΕ ΧΕΙΡΙΣΤΩΝ - ΕΜΦΑΝΙΣΤΩΝ 
Τρεις (3) θέσεις 

Δύο (2) από τις θέσεις του κλάδου αυτού συμπληρώνονται κατά τον 
αριθμό που δεν συμπληρώνονται, λόγω έλλειψης υποψηφίων, οι θέσεις του 
κλάδου ΤΕ ραδιολογίας - ακτινολογίας (χειριστών - εμφανιστών). 
ΚΛΑΔΟΣ ΔΕ ΤΕΧΝΙΚΟΣ 
Επτά (7) θέσεις 

Οι θέσεις του κλάδου αυτού κατανέμονται στις ειδικότητες: 
Ηλεκτροτεχνιτών: Μία (1) θέση 
Οδηγών αυτοκινήτων: Μία (1) θέση 
Ελαιοχρωματιστών - Υδροχρωματιστών: Μία (1) θέση 
Υδραύλικών - Θερμοϋδραυλικών: Μία (1) θέση 
Κλιβανιστών - Αποστειρωτών - Απολυμαντών: Μία (1) θέση 
Κοπτριών - Ραπτριών - Γαζωτριών: Μία (1) θέση 
Μηχανοτεχνιτών: Μία (1) θέση 




1236 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δ. ΚΑΤΗΓΟΡΙΑ ΤΕ 
ΚΛΑΔΟΣ ΤΕ ΕΠΙΜΕΛΗΤΩΝ 
Τέσσερις (4) θέσεις 

Οι θέσεις του κλάδου αυτού κατανέμονται στις ειδικότητες: 
θυρωρών: Τρεις (3) θέσεις 
Κλητήρων: Μία (1) θέση 

ΚΛΑΔΟΣ ΤΕ ΠΡΟΣΩΠΙΚΟΤ ΚΑΘΑΡΙΟΤΗΤΑΣ 
Δέκα τρεις (13) θέσεις 

Ο κλάδος αυτός περιλαμβάνει τις ειδικότητες: Καθαριστών - τριών, Πλυ¬ 
ντών - τριών, Πρεσσαδόρων - Σιδερωτών - τριών και Επιμέλειας κήπων. Οι 
έξι (6) θέσεις του κλάδου αυτού κατανέμονται στις ειδικότητες: 
καθαριστών - τριών: Τέσσερις (4) θέσεις 
Πλυντών - τριών: Μία (1) θέση 
Πρεσσαδόρων - Σιδερωτών - τριών: Μία (1) θέση 
Η κατανομή των λοιπών θέσεων στις ειδικότητες γίνεται κάθε φορά με 
την απόφαση προκήρυξης αυτών. 

ΚΛΑΔΟΣ ΤΕ ΠΡΟΣΩΠΙΚΟΤ ΕΣΤΙΑΣΗΣ 
Επτά (7) θέαες 

Ο κλάδος αυτός περιλαμβάνει τις ειδικότητες: Βοηθών μαγείρων, Τρα¬ 
πεζοκόμων και Λαντζέρηδων. Οι τέσσερις (4) θέσεις του κλάδου αυτού κα- 
τανέμονται στις ειδικότητες: 

Βοηθών μαγείρων: Μία (1) θέση 
Τραπεζοκόμων: Τρεις (3) θέσεις 

Η κατανομή των λοιπών θέσεων στις ειδικότητες γίνεται κάθε φορά με 
την απόφαση προκήρυξης αυτών. 

ΚΛΑΔΟΣ ΤΕ ΕΡΓΑΤΩΝ 
Δύο (2) θέσεις 

ΚΛΑΔΟΣ ΤΕ ΦΪΛΑΚΩΝ - ΝΪΚΤΟΦΤΛΑΚΩΝ 
Δύο (2) θέσεις 

Ε. ΘΕΣΕΙΣ ΜΕ ΕΜΜΙΣΘΗ ΕΝΤΟΛΗ 
Μία (1) θέση δικηγόρου 

; Άρθρο 14 
Προσόντα διορισμού 

1. Για τον διορισμό στις θέσεις που συνιστώνται με τις διατάξεις των άρ¬ 
θρων 11,12'κάι 13 τα κατά κατηγορία, κλάδο και ειδικότητα προσόντα 
ορίζονται από τις διατάξεις του π.δ/τος 194/88 «Καθορισμός των προσό¬ 
ντων διορισμού σε θέσεις των δημοσίων υπηρεσιών και νομικών προσόντων 
δημοσίου δικαίου» (ΦΕΚ 84/Α-/88). 

2. Για τις θέσεις δικηγόρων με έμμισθη εντολή απαιτείται επί πλέον των 
τυπικών προσόντων και άδεια άσκησης δικηγορίας στον Άρειο Πάγο. 

Άρθρο 15 

Προϊστάμενοι ΐπηρεσιών 

1. Στην Ιατρική Τπηρεσία προΐσταται η Επιστημονική Επιτροπή του άρ¬ 
θρου 12 του Ν. 1397/83. 

Στους τομείς και τα τμήματα αυτής οι προϊστάμενοι ορίζονται σύμφωνα 
με τις παραγράφους 3 και 4 του άρθρου 11 του Ν. 1397/83. 

2. Στο Φαρμακευτικό τμήμα προΐσταται υπάλληλος με βαθμό α' της κα¬ 
τηγορίας ΠΕ του κλάδου Φαρμακοποιών. 

3. Στη Νοσηλευτική Τπηρεσία προΐσταται: 

α) Στη Διεύθυνση, υπάλληλος με βαθμό α' της κατηγορίας ΠΕ ή ΤΕ του 
κλάδου Νοσηλευτικής. 

β) Στα τμήματα, υπάλληλος με βαθμό α' της κατηγορίας ΠΕ ή ΤΕ του 
κλάδου Νοσηλευτικής και αν δεν υπάρχει, υπάλληλος με βαθμό α' της κα¬ 
τηγορίας ΔΕ του κλάδου Αδελφών Νοσοκόμων. 

4. Στη Διοικητική Τπηρεσία προΐσταται: 

α) Στη Διεύθυνση, υπάλληλος με βαθμό α' της κατηγορίας ΠΕ του κλά¬ 
δου Διοικητικού - Οικονομικού. Στην περίπτωση που δεν υπηρετούν υπάλ¬ 
ληλοι της κατηγορίας ΠΕ με βαθμό α', προΐστανται υπάλληλοι της κατηγο¬ 
ρίας ΤΕ ή ΔΕ των αντιστοίχων κλάδων με βαθμό α'. 

β) Σε καθένα από τα τμήματα Προσωπικού και Γραμματείας, υπάλλη¬ 
λος με βαθμό α' της κατηγορίας ΠΕ του κλάδου Διοικητικού - Οικονομικού 
ή της κατηγορίας ΤΕ του κλάδου Διοίκησης Νοσοκομείων ή της κατηγο¬ 
ρίας ΔΕ του κλάδου Διοικητικού - Λογιστικού. 

γ) Στο τμήμα Οικονομικού, υπάλληλος με βαθμό α' της κατηγορίας ΠΕ 
του κλάδου Διοικητικού - Λογιστικού ή της κατηγορίας ΤΕ του κλάδου 


Διοικητικού - Λογιστικού. 

δ) Στο τμήμα Τεχνικού, υπάλληλος με βαθμό α' της κατηγορίας ΠΕ του 
κλάδου Μηχανικών ή της κατηγορίας ΤΕ του κλάδου Τεχνολογικών Εφαρ- 
. μογών. 

ε) Στο τμήμα Βιοΐατρικής Τεχνολογίας, υπάλληλος με βαθμό α' της κα¬ 
τηγορίας ΠΕ του κλάδου Μηχανικών ή της κατηγορίας .ΤΕ του κλάδου Τε¬ 
χνολογικών Εφαρμογών. 

ζ) Στα αυτοτελή γραφεία Κίνησης Αρρώστων και Γραμματείας Εξωτερι¬ 
κών Ιατρείων, υπάλληλος με βαθμό α’ της κατηγορίας ΠΕ του κλάδου Διοι¬ 
κητικού - Οικονομικού ή της κατηγορίας ΤΕ του κλάδου Διοίκησης Νοσο¬ 
κομείων ή της κατηγορίας ΔΕ του κλάδου Διοικητικού - Λογιστικού. 

η) Στο αυτοτελές γραφείο Διατροφής, υπάλληλος με βαθμό α' της κατη¬ 
γορίας ΠΕ του κλάδου Διαιτολόγων. 

θ) Στο αυτοτελές γραφείο Κοινωνικής ΐπηρεσίας, υπάλληλος με βαθμό 
α' της κατηγορίας ΤΕ του κλάδου Κοινωνικής Εργασίας. 

ι) Στα αυτοτελή γραφεία Επιστασίας και Ιματισμού, υπάλληλος με 
βαθμό α' της κατηγορίας ΤΕ του κλάδου Διοίκησης Νοσοκομείων ή της κα¬ 
τηγορίας ΔΕ του κλάδου Διοικητικού - Λογιστικού. 

5. Οι υπάλληλοι που θα προΐστανται στο Φαρμακευτικό τμήμα, στη Νο¬ 
σηλευτική Τπηρεσία, στη Διοικητική Τπηρεσία και τις οργανικές υποδιαιρέ¬ 
σεις αυτών, σύμφωνα με τις παραγράφους 2, 3 και 4 του παρόντος άρθρου, 
ορίζονται σύμφωνα με τις διατάξεις του άρθρου 9 του Ν. 1586/86 «βαθμο¬ 
λογική διάρθρωση των θέσεων του Δημοσίου, Ν.Π.Δ.Δ. και Ο.Τ.Α. και άλ¬ 
λες διατάξεις» (ΦΕΚ 37/Α'/86). 

Άρθρο 16 

Στο προσωπικό παρέχεται δωρεάν τροφή ως εξής: 

α) Στο προσωπικό που εργάζεται κατά το κανονικό ωράριο εργασίας, 
τροφή ενός γεύματος και αφού τελειώσει το ωράριό του. 

β) Στο προσωπικό που εργάζεται σε κυκλικό ωράριο (βάρδιες) παρέχεται 
βραδυνό αν η βάρδιά του είναι απογευματινή ή πρόγευμα αν είναι νυκτε¬ 
ρινή, και 

γ) Στο προσωπικό που εφημερεύει πέραν από το τακτικό ωράριο εργα¬ 
σίας του παρέχεται επιπλέον βραδυνό ή πρόγευμα ή και τα δύο ανάλογα με 
το χρόνο της εφημερίας του. 

Άρθρο 17 

Μεταβατικές Διατάξεις 

1. Κατά την πρώτη εφαρμογή του παρόντος οργανισμού στους κλάδους 
που οι θέσεις κατανέμονται σε περισσότερες από μία ειδικότητες, κατατάσ¬ 
σονται ή εντάσσονται οι υπηρετούντες κατά τη δημοσίευση της απόφασης 
αυτής υπάλληλοι, με τα αντίστοιχα προσόντα, ανεξάρτητα από την κατά ει¬ 
δικότητα κατανομή τους. Η καθοριζόμενη κατανομή μεταξύ των ειδικοτή¬ 
των εφαρμόζεται σταδιακά στο βαθμό που κενούνται οι θέσεις μετά την με 
οποιοδήποτε τρόπο αποχώρηση των υπαλλήλων που τις κατέχουν. 

2. Το προσωπικό, εκτός του ιατρικού, που υπηρετεί στο νοσοκομείο κατά 
τη δημοσίευση της απόφασης αυτής, εντάσσεται ύστερα από γνώμη του αρ¬ 
μόδιου ΐπηρεσιακού Συμβουλίου, στις θέσεις που συνιστώνται με την από¬ 
φαση αυτή, σύμφωνα με τις διατάξεις της παρ. 2 του άρθρου 6 του Ν. 
1397/83 (ΦΕΚ 143/Ά/83) και τις διατάξεις του Ν. 1476/84 (ΦΕΚ 
136/Α’/84), όπως συμπληρώθηκαν με το άρθρο 13 του Ν. 1540/85 
(ΦΕΚ 67/Α'/85) και την ερμηνευτική διάταξη της παραγράφου 5 του άρ¬ 
θρου 27 του Ν. 1579/85 (ΦΕΚ 217/Α'/85). 

3. Όσοι από το προσωπικό του νοσοκομείου δεν συγκεντρώνουν τα νό¬ 
μιμα προσόντα ή δεν υποβάλουν αίτηση για ένταξη, εξακολουθούν να υπη¬ 
ρετούν σε προσωρινές θέσεις, που συνιστώνται με απόφαση του Δ.Σ. του νο¬ 
σοκομείου και καταργούνται όταν κενωθούν με οποιοδήποτε τρόπο, σύμ¬ 
φωνα με τις διατάξεις της παραγράφου 2 του παρόντος άρθρου. 

4. Οι κενές οργανικές θέσεις σε κάθε κλάδο, στον οποίο έχουν συνταχθεί 
προσωρινές θέσεις σύμφωνα με την παράγραφο 3 του παρόντος άρθρου πλη- 
ρούνται στον εισαγωγικό βαθμό κατά τον αριθμό που κενούνται και καταρ- 
γούνται οι προσωρινές θέσεις, εφόσον ο συνολικός αριθμός των προσωρινών 
θέσεων δεν υπερβαίνει το σύνολο των οργανικών θέσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Φεβρουάριου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




